ཉིན་ལྔ་པོ་དེའི་རིང་ང་ཚོའི་འཆར་གཞི་རྣམས་ཇེ་གསལ་དུ་ཕྱིན་ཞིང༌།མ་འོངས་པའི་བྱེད་ཕྱོགས་སྐོར་གྲོས་བསྡུར་ཞིབ་ཆ་བྱེད་པ་དང༌།ལྷ་སར་ཡོད་པའི་དཔོན་རིགས་དང༌།ཁམས་རིགས།འཇབ་དམག་མཁན་ཚོར་བྱེད་སྒོའི་བཀོད་ཁྱབ་བྱེད་པ་བཅས་ཀྱི་ཆེད་སྤྱན་གཡས་དགོན་དུ་ཉིན་གཅིག་བཅའ་སྡོད་བྱེད་རྒྱུ་དང༌།དེ་ནས་ལྷུན་རྩེ་རྫོང་བར་ཤར་བསྐྱོད་བྱེད་འཆར་བཀོད་ཅིང༌།དེ་ནི་ལྷོ་ཁུལ་ཡས་མས་འགྲིམས་གཏུགས་བདེ་ཞིང༌།རྒྱ་འབྲུག་ས་མཚམས་ནས་ཧ་ཅང་ཐག་རིང་པོ་མིན།ས་ཁུལ་དེར་རྫོང་ཆེ་ཤོས་ཤིག་ཡོད།སྐབས་ཤིག་ས་གནས་དེར་བསྡད་དེ་རྒྱ་མིར་ཡང་བསྐྱར་ཞི་མོལ་གྱི་ཐབས་ཤེས་འདྲ་ཐུབ་ན་བྱེད་རྩིས་བྱས་ཤིང༌།ལྷ་ལྡན་རྒྱལ་སར་ཡང་དྲག་འཐབ་གས་ཆག་ཏུ་མི་འགྲོ་བའི་རེ་ཐབས་ཅི་དྲག་བྱས་པ་ཡིན།